**ՀԻՄՆԱՎՈՐՈւՄ**

**<<ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2015 ԹՎԱԿԱՆԻ ԴԵԿՏԵՄԲԵՐԻ 24-Ի N 1555-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ՈՒ ԼՐԱՑՈՒՄ ԿԱՏԱՐԵԼՈՒ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԳՅՈՒՂԱՏՆՏԵՍՈՒԹՅԱՆ ՆԱԽԱՐԱՐՈՒԹՅԱՆ ՋՐԱՅԻՆ ՏՆՏԵՍՈՒԹՅԱՆ ՊԵՏԱԿԱՆ ԿՈՄԻՏԵԻՆ ԳՈՒՄԱՐ ՀԱՏԿԱՑՆԵԼՈՒ ՄԱՍԻՆ>> ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

***Անհրաժեշտությունը`*** ՀՀ կառավարության որոշման նախագծի ընդունումը պայմանավորված է ՀՀ կառավարության 2014 թվականի օգոստոսի 14-ի N883-Ն և N888-Ն որոշումների պահանջներին համապատասխան Պետական-մասնավոր գործընկերության շրջանակներում իրականացվող ջրամատակարարման և ջրահեռացման համակարգերի սպասարկման տարածքների գույքային իրավունքների գրանցման, ջրամատակարարման և ջրահեռացման համակարգերի պետական միասնական կադաստրի վարման, նոր ստեղծված գույքի նկատմամբ իրավունքների պետական գրանցման, գրանցված գույքերի իրավունքների փոխանցման և դրանց հասցեավորման, ինչպես նաև Երևան քաղաքում նոր ստեղծված գույքերի հատակագծերի թողարկման նպատակով:

***Ընթացիկ իրավիճակը և խնդիրները`*** Հայաստանի Հանրապետության տարածքում առկա 1347 ջրամատակարարման և ջրահեռացման համակարգերի նկատմամբ պետք է կատարվի իրավունքի պետական գրանցում՝ 25.142.000 հազ. դրամի չափով, տրամադրել փոստային առաքման հասցեներ, որը կառավարության 29.12.2005թ. N 2387-Ն որոշման համաձայն համարվում է պարտադիր պայման և կազմում է 5.580.000 հազ. դրամ, գեոդեզիական աշխատանքներ և հատակագծի թողարկում 37.243.080 հազ. դրամ, միասնական տեղեկանքներ 9.670.000 հազ. դրամ, գրանցված գույքերի իրավունքների փոխանցում Հայաստանի Հանրապետությանը 33.675.000 հազ. դրամ, ինչի պարագայում ընդհանուր գումարը կազմում է 111,310,080 հազ. դրամ:

***Տվյալ բնագավառում իրականացվող քաղաքականությունը`*** ջրամատակարարման և ջրահեռացման ջրամատակարարման համակարգերի միասնական կադաստի վարումը:

***Կարգավորման նպատակը և բնույթը***` որոշման նախագծի ընդունման նպատակը՝ ջրամատակարարման և ջրահեռացման համակարգերի հաշվառումը, ինչպես նաև գույքային իրավունքները վարձակալին անթերի հանձնումը:

***Նախագծի մշակման գործընթացում ներգրավված ինստիտուտները և անձինք`*** Որոշման նախագիծը մշակվել է ՀՀ ԳՆ ջրային տնտեսության պետական կոմիտեի աշխատակազմի կողմից:

***Ակնկալվող արդյունք՝*** ջրամատակարարման և ջրահեռացման համակարգերի՝ գույքային իրավունքների պետական գրանցում և միասնական կադաստրի վարում:

**ՀՀ ԳՆ ջրային տնտեսության պետական կոմիտե**